Document ID: 31996L0036

ΟΔΗΓΙΑ 96/36/ΕΚ ΤΗΣ ΕΠΙΤΡΟΠΗΣ της 17ης Ιουνίου 1996 για την προσαρμογή στην τεχνική πρόοδο της οδηγίας 77/541/ΕΟΚ του Συμβουλίου σχετικά με τις ζώνες ασφαλείας και τα συστήματα συγκράτησης των μηχανοκίνητων οχημάτων (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/156/ΕΟΚ του Συμβουλίου, της 6ης Φεβρουαρίου 1970, σχετικά με την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 95/54/ΕΚ της Επιτροπής (2), και ιδίως το άρθρο 13 παράγραφος 2,
την οδηγία 77/541/ΕΟΚ του Συμβουλίου, της 28ης Ιουνίου 1977, για την προσέγγιση των νομοθεσιών των κρατών μελών σχετικά με τις ζώνες ασφαλείας και τα συστήματα συγκράτησης των μηχανοκίνητων οχημάτων (3), όπως τροποποιήθηκε τελευταία από την οδηγία 90/628/ΕΟΚ της Επιτροπής (4), και ιδίως το άρθρο 10,
Εκτιμώντας:
ότι η οδηγία 77/541/ΕΟΚ αποτελεί μια από τις επιμέρους οδηγίες για τη διαδικασία έγκρισης ΕΚ τύπου που έχει θεσπιστεί με την οδηγία 70/156/ΕΟΚ 7 ότι, κατά συνέπεια ισχύουν για την παρούσα οδηγία οι προβλεπόμενες από την οδηγία 70/156/ΕΟΚ διατάξεις σχετικά με τα συστήματα, τα κατασκευαστικά στοιχεία και τις ιδιαίτερες τεχνικές ενότητες των οχημάτων 7
ότι, συγκεκριμένα, βάσει του άρθρου 3 παράγραφος 4 και του άρθρου 4 παράγραφος 3 της οδηγίας 70/156/ΕΟΚ απαιτείται σε κάθε επιμέρους οδηγία να επισυνάπτεται έγγραφο πληροφοριών, καθώς και πιστοποιητικό έγκρισης τύπου με βάση το παράρτημα VI της εν λόγω οδηγίας ώστε να καθίσταται δυνατή η μηχανογράφηση της έγκρισης τύπου 7
ότι λαμβανομένης υπόψη της τεχνικής προόδου είναι δυνατόν να βελτιωθεί η προστασία των επιβατών εφόσον απαιτηθεί η τοποθέτηση ζωνών 3 σημείων με συσπειρωτήρα στα πίσω εξωτερικά καθίσματα των μηχανοκίνητων οχημάτων της κατηγορίας Μ1 7
ότι πρέπει να τοποθετείται σήμα σε όλες τις θέσεις καθημένων όπου έχει εγκατασταθεί αερόσακος ούτως ώστε να πληροφορούνται οι χρήστες του οχήματος την ύπαρξη αερόσακου και συνεπώς να μην τοποθετείται στο κάθισμα αυτό σύστημα συγκράτησης παιδιών στραμμένο προς τα πίσω 7 ότι η παρούσα οδηγία θα πρέπει να τροποποιηθεί περαιτέρω όταν γίνει διεθνώς αποδεκτό ένα άριστο σχέδιο εικονογράμματος 7
ότι είναι δυνατόν να βελτιωθεί η προστασία των επιβατών από την εκτίναξή τους σε περίπτωση ατυχήματος εφόσον απαιτηθεί η τοποθέτηση ενός ελαχίστου αριθμού υπογαστρίων ζωνών με συσπειρωτήρα για όλες τις διατεταγμένες προς τα εμπρός και προς τα πίσω θέσεις καθημένων των μηχανοκίνητων οχημάτων της κατηγορίας Μ1 και Μ3, και η τοποθέτηση υπογαστρίων και διαγωνίων ζωνών, σε ορισμένα οχήματα της κατηγορίας Μ2 όπως προβλέπει η οδηγία 90/628/ΕΟΚ (με εξαίρεση όσα οχήματα έχουν μελετηθεί συγχρόνως για αστική χρήση και για ορθίους επιβάτες) 7
ότι η θέση σε ισχύ τροποποίησης της παρούσας οδηγίας για να απαιτούνται οι εν λόγω ζώνες ασφαλείας στα οχήματα της κατηγορίας Μ2 και Μ3 προϋποθέτει προσαρμογή στην τεχνική πρόοδο της οδηγίας 76/115/ΕΟΚ του Συμβουλίου (5), όπως τροποποιήθηκε από την οδηγία 90/629/ΕΟΚ της Επιτροπής (6), για τις αγκυρώσεις των ζωνών ασφαλείας, και της οδηγίας 74/408/ΕΟΚ του Συμβουλίου (7) για την αντοχή των καθισμάτων 7
ότι πρέπει να βελτιωθεί η προστασία των επιβατών, ιδίως στις πίσω κεντρικές θέσεις των αυτοκινήτων, από τον κίνδυνο προεκβολής και εκτίναξής τους σε περίπτωση ατυχήματος και ότι πρέπει να εισαχθούν περαιτέρω τροποποιήσεις στην οδηγία προς το σκοπό αυτό 7
ότι η αποτελεσματικότητα των μέτρων που ορίζει η παρούσα οδηγία για να αναβαθμισθεί η προστασία των επιβατών σε λεωφορεία και πούλμαν εξαρτάται από τη χρήση των προδιαγραφόμενων ζωνών 7 ότι είναι αναγκαίο να συμπληρωθεί η παρούσα οδηγία από τροποποίηση της οδηγίας 91/671/ΕΟΚ του Συμβουλίου (8), σχετικά με τη χρήση των ζωνών ασφαλείας 7
ότι γίνεται παραπομπή στην οδηγία 74/60/ΕΟΚ του Συμβουλίου (9), όπως τροποποιήθηκε τελευταία από την οδηγία 78/632/ΕΟΚ (10), σχετικά με τον εσωτερικό εξοπλισμό των μηχανοκίνητων οχημάτων 7
ότι η επιτροπή για την προσαρμογή στην τεχνική πρόοδο, που συγκροτήθηκε σύμφωνα με την οδηγία 70/156/ΕΟΚ, συμφωνεί με τις διατάξεις της παρούσας οδηγίας,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα άρθρα της οδηγίας 77/541/ΕΟΚ τροποποιούνται ως εξής:
1. - Στην πρώτη παράγραφο του άρθρου 2, η φράση «. . ., ή στον εγκεκριμένο αντιπρόσωπό του, . . .» καταργείται.
- Το άρθρο 4 αντικαθίσταται από το ακόλουθο κείμενο:
«Άρθρο 4
Οι αρμόδιες αρχές των κρατών μελών ενημερώνονται μεταξύ τους, με τη διαδικασία που ορίζει το άρθρο 4, παράγραφος 6 της οδηγίας 70/156/ΕΟΚ, σχετικά με κάθε τύπο ζώνης ασφαλείας και συστήματος συγκράτησης για τον οποίο χορηγείται, απορρίπτεται ή ανακαλείται η έγκριση τύπου.»
- Στο άρθρο 9, το «παράρτημα Ι» μετατρέπεται σε «παράρτημα ΙΙ Α».
2. Προστίθεται πίνακας παραρτημάτων και τα παραρτήματα της οδηγίας 77/541/ΕΟΚ τροποποιούνται σύμφωνα με το παράρτημα της παρούσας οδηγίας.
3. Στις υπόλοιπες γλώσσες ο όρος που έχει χρησιμοποιηθεί πριν για την «έγκριση τύπου» αντικαθίσταται από νέο όρο.
Άρθρο 2
1. Από την 1η Ιανουαρίου 1997, κανένα κράτος μέλος δεν επιτρέπεται, για λόγους συνδεόμενους με τις ζώνες ασφαλείας και τα συστήματα συγκράτησης:
- να αρνείται για έναν τύπο οχήματος, ζώνης ασφαλείας ή συστήματος συγκράτησης, τη χορήγηση έγκρισης ΕΚ τύπου ή τη χορήγηση εθνικής έγκρισης τύπου ή
- να απαγορεύει την ταξινόμηση, πώληση ή θέση σε κυκλοφορία οχημάτων, ή την πώληση ή χρήση ζωνών ασφαλείας ή συστημάτων συγκράτησης,
εφόσον οι ζώνες ασφαλείας και τα συστήματα συγκράτησης πληρούν τις απαιτήσεις της οδηγίας 77/541/ΕΟΚ, όπως τροποποιείται από την παρούσα οδηγία.
2. Βάσει των διατάξεων της παραγράφου 5, από την 1η Οκτωβρίου 1999 για τα οχήματα κατηγορίας Μ2 έως 3,5 τόνων και από την 1η Οκτωβρίου 1997 για όλα τα υπόλοιπα οχήματα, τα κράτη μέλη:
- δεν χορηγούν πλέον έγκριση ΕΚ τύπου
και
- μπορούν να αρνούνται τη χορήγηση εθνικής έγκρισης,
για έναν τύπο οχήματος, επικαλούμενα λόγους συνδεόμενους με τις ζώνες ασφαλείας και τα συστήματα συγκράτησης, και για ένα τύπο ζώνης ασφαλείας ή συστήματος συγκράτησης, εφόσον δεν πληρούνται οι απαιτήσεις της οδηγίας 77/541/ΕΟΚ, όπως τροποποιείται από την παρούσα οδηγία.
3. 1. Βάσει των διατάξεων της παραγράφου 5, από την 1η Οκτωβρίου 2001 για τα οχήματα κατηγορίας Μ2 με μέγιστη μάζα το πολύ 3 500 Kg και από την 1η Οκτωβρίου 1999 για όλα τα υπόλοιπα οχήματα κατηγορίας Μ, τα κράτη μέλη:
- θεωρούν τα πιστοποιητικά συμμόρφωσης που συνοδεύουν τα νέα οχήματα σύμφωνα με τις διατάξεις της οδηγίας 70/156/ΕΟΚ άκυρα για τους σκοπούς του άρθρου 7 παράγραφος 1 της εν λόγω οδηγίας
και
- μπορούν να αρνηθούν την ταξινόμηση, πώληση και θέση σε κυκλοφορία νέων οχημάτων που δεν συνοδεύονται από πιστοποιητικά συμμόρφωσης σύμφωνα με την οδηγίας 70/156/ΕΟΚ,
και
- μπορούν να αρνηθούν την πώληση και την τοποθέτηση νέων ζωνών ασφαλείας και συστημάτων συγκράτησης,
για λόγους συνδεόμενους με τις ζώνες ασφαλείας και τα συστήματα συγκράτησης, εφόσον δεν πληρούνται οι απαιτήσεις της οδηγίας 77/541/ΕΟΚ. όπως τροποποιείται από την παρούσα οδηγία.
2. Από την 1η Οκτωβρίου 1999 ισχύουν οι απαιτήσεις της οδηγίας 77/541/ΕΟΚ, όπως τροποποιείται από την παρούσα οδηγία, σχετικά με τις ζώνες ασφαλείας και τα συστήματα συγκράτησης ως κατασκευαστικά στοιχεία, για τους σκοπούς της παραγράφου 2 του άρθρου 7 της οδηγίας 70/156/ΕΟΚ.
4. Υπό την επιφύλαξη των ανωτέρω παραγράφων 2 και 3 σημείο 2, όταν πρόκειται για ανταλλακτικά, τα κράτη μέλη εξακολουθούν να χορηγούν έγκριση ΕΚ τύπου και επιτρέπουν την πώληση και τη χρήση ζωνών ασφαλείας και συστημάτων συγκράτησης σύμφωνα με προηγούμενες εκδόσεις της οδηγίας 77/541/ΕΟΚ υπό τον όρο ότι τα ανταλλακτικά αυτά:
- προορίζονται να τοποθετηθούν σε ήδη εν χρήσει οχήματα και
- πληρούν τις απαιτήσεις της εν λόγω οδηγίας οι οποίες ίσχυαν για τα οχήματα αυτά κατά την πρώτη ταξινόμησή τους.
5. Υπό την επιφύλαξη των ανωτέρω παραγράφων 2 και 3 σημείο 1, σχετικά με την πρόβλεψη προειδοποιητικού σήματος για αερόσακο, σύμφωνα με το σημείο 3.1.11 του παραρτήματος Ι, οι διατάξεις των παραγράφων αυτών εφαρμόζονται από 1ης Ιανουαρίου 1997.
Άρθρο 3
1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία έως τις 31 Δεκεμβρίου 1996, αμέσως δε ενημερώνουν σχετικώς την Επιτροπή.
Τα κράτη μέλη μεριμνούν ώστε οι διατάξεις που θεσπίζουν σχετικά να περιέχουν ή να συνοδεύονται κατά την επίσημη δημοσίευσή τους από παραπομπή στην παρούσα οδηγία. Ο τρόπος της παραπομπής καθορίζεται από τα κράτη μέλη.
2. Τα κράτη μέλη κοινοποιούν στην Επιτροπή τις κύριες διατάξεις εσωτερικού δικαίου που θεσπίζουν στο πεδίο που καλύπτεται από την παρούσα οδηγία.
Άρθρο 4
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 5
Η παρούσα οδηγία απευθύνεται στα κράτη μέλη.
Βρυξέλλες, 17 Ιουνίου 1996.

Labels: 8